《送秀岩上人归日本》
元代·成廷圭

几年中国游方遍，看水看山念念非。海眼枯时千劫坏，日头出处一僧归。

黄梅雨打袈裟湿，白蜃云随锡杖飞。富士岩前留语在，庭松新长旧禅扉。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。